Som svar til Jesper.

Den der med at Apple kopierer er simpelthen også forkert. Apple venter ofte til en teknologi er moden - men de vælger deres teknologi med omhu. Flere af de andre eksperimenterer, hvilket er fint nok på nogen måder - det er bare ikke noget, jeg gider have i en telefon, der virkelig skal fungere. Eksempelvis fingeraftrykslæseren - der var andre før Apples, men ingen virkede lige så godt, sikkert og stabilt Det samme med ansigtsgenkendelse - der har de andre stadig ikke hentet Apple. Deres processorer er uden sammenligning de hurtigste, og deres skærme er godt nok bygget af Samsung, men tunet til perfektion af Apple. De var først med nightshift som de andre efterfølgende har kopieret, ligesom Apple Pay efterfølgende er kopieret af Samsung og Google - men Apples version fungerer stadig bedst.

Ja, Apple kigger på konkurrenterne og omvendt. Men at hævde at Apple er bagud og kopierer er simpelthen bare ikke rigtigt. Til gengæld har hele branchen lidt mistet dampen - og nogle af de andre prøver så med sammenklappelige telefoner. Jeg får Fold til test på torsdag og må indrømme at jeg, efter at have set den i London, er en smule skeptisk. Og nej, du ser ikke en foldbar telefon fra Apple - hvorfor ikke? Fordi teknologien langt fra er moden.